**VERSENYKIÍRÁS**

Tisztelt versenyzők, edzők, szülők, kisérők!

A jelenlegi egészségügyi helyzetre való tekintettel a versenyre csak kizárólag egy versenyzőnek egy szülő vagy kisérő jelenléte engedélyezett, illetve kisállat behozatala tilos! A kiskorú versenyzőnek szülői és kísérői nyilatkozat nélkül a terembe belépni és a versenyen indulni nem lehet!

(a kiírás melléklete, felnőttek saját nevükben töltik ki!)

A formagyakorlat versenyszámok külön teremben kerül lebonyolításra! Előírás, hogy az éppen bemelegítő versenyzőkön kívül, minden jelenlévő számára kötelező az arcot takaró maszk viselése!

**Verseny neve:** III. Nádudvari Gasztro Kupa Formagyakorlat versenye

**Rendező:**  Rácz Kickboxing Team Kaba Sportegyesület

**Időpontja:** 2020.10. 03. szombat. Formagyakorlat kezdés 10.00.

**Rendezvény helye:** 4181. Nádudvar, Fő út 137-141. Kövy Sándor Általános Iskola Sportcsarnoka, Különterem

**Nevezési díj:** 3.500 Ft/fő/szabályrendszer, két szabályrendszerben történő indulás esetén 6.000 Ft/fő, 3 szabályrendszerben történő indulás esetén 7.000 Ft/fő

**A NEVEZÉSI DÍJAT, A SZÖVETSÉGHEZ TARTOZÓ EGYESÜLETEK MINDEGYIK INDULÓ VERSENYZŐJE SZÁMÁRA, MINDEGYIK KATEGÓRIÁBAN, A SZÖVETSÉG FIZETI.**

**Nevezési határidő:** szeptember 30. szerda 24.00.contact.oh@gmail.com **Nevezési határidő lejártát követően nevezéseket nem fogadunk el!**

**Regisztráció:** 2020.10.03. szombat 8.00-9.00, külön helyiségben, a védőtávolságok betartásával!

**Versenykezdés:** Különterem, 10.00 óra.

**Szabályrendszer:** WAKO Musical forms és creative forms stílusban, pusztakezes és fegyveres kategóriákban. Team forms kategóriák nem kerülnek lebonyolításra.

**Díjazás:** kupa, érem oklevél az első helyezettnek, második, harmadik helyezett érem, oklevél. **Nincs osztott harmadik hely!**

**Bíráskodás:** A Magyar Kick-box Szövetség bírói karának tagjai, akik maszkban és kesztyűben fognak bíráskodni.

**Korcsoportok:**

***Gyermek:*** azok a (7-8-9 éves) leányok és fiúk, akik 2010. augusztus 20. és 2013. augusztus 30. között születtek.

***Cadet1:*** azok a (10-11-12 éves) leányok és fiúk, akik 2007. augusztus 20. és 2010. augusztus 30. között születtek.

***Cadet2:*** azok a (13-14-15 éves) leányok és fiúk, akik 2004. augusztus 20. és 2007. augusztus 30. között születtek.

***Junior + Felnőtt kategória:*** azok a (legalább 16 éves) nők és férfiak, akik 2004. augusztus 20.után születtek és 2020.10.18-ig nem tölti be a 41. életévüket.

***FONTOS!***

***Egy versenyző csak a saját korcsoportjában nevezhet!***

**Indulási feltételek:**

Szükséges a szabályosan kitöltött (személyes adatok, aláírás, fénykép, övfokozat, igazolási szám) szakági sportegyesületi tagkönyvbe bejegyzett sportorvosi „versenyezhet” igazolás, amely betöltött 18. év alatt fél, 18. év felett egy évnél nem régebbi. Sportolói kártya megléte, vagy szövetségi igazolás a sportolói kártyák igényléséről és a kártyák költségeinek befizetéséről. A „zéró tolerancia” jegyében, akinek hiányos a könyve, az nem indulhat a versenyen!

**További információk:**

Puravecz Péter: 06-20/336-57-01

Rácz Lajos: 06-30/ 480-91-89

Rácz Krisztián 06-30/ 902-53-65

*Kaba, 2020. 09. 01.*